./data/phi0914/phi001fr/phi0914.phi001fr.perseus-lat1.xml
Titus Livius (Livy)
Catonis tribuni plebis intercessionibus comitia tollerentur, senatus					vestem mutavit  M  Cato in petitione praeturae praelato Vatinio repulsam tulit 					idem cum legem impediret,  qua provinciae					consulibus in quinquennium, Pompeio Hispaniae, Crasso Syria et Parthicum bellum					dabantur, a C  Trebonio tribuno plebis, legis auctore, in vincula ductus est  A 					Gabinius procos  Ptolemaeum reduxit in regnum Aegypti, eiecto Archelao, quem					sibi regem adsciverant  victis Germanis in Gallia					Caesar Rhenum transcendit et proximam partem Germaniae domuit; ac deinde Oceano					in Britanniam primo parum prospere tempestatibus adversis traiecit, iterum					felicius; magnaque multitudine hostium caesa aliquam partem insulae in					potestatem redegit